en en en en en en fr en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en en en en en en en en en en en gu gu ru ru en gu gu ru ru en en en en en en en en en it it ro nds en en en en en
Learn how to use the powers of your mind
to get Success, Happiness and Peace.
સાત ચક્રોનું ચાર્જિંગ કોને માટે છે ?
૧. શું આપ સંપૂર્ણ સ્વસ્થ છો ?
૨. શું આપના વિષય- કષાયો ( ક્રોધ, માન, માયા,લોભ ) મંદ પડી ગયા છે ?
૩. શું આપને ચિંતા સતાવે છે ? શું આપ ચિંતાથી મુક્ત રહી શકો છો ?
૪. શું આપ વર્તમાન પરિસ્થિતિમાં ખુશ રહી શકો છો ?
૫. શું આપ પ્રેમથી ભરેલા છો ? દ્વેષથી દૂર રહી શકો છો ?
૬. શું આપ બધા જ તરફ આભારથી ભરેલા છો ?
૭. શું આપ આત્મિક પ્રગતિના લક્ષ્ય પર છો ? શું આપની ગતિ આધ્યાત્મિકતા તરફ છે ?
જો વધુ જવાબો " ના " છે, તો આપના માટે જ આ સીડી બનાવેલ છે. આ મુદ્દાઓનો સમાવેશ ૭ ચક્રોના ચાર્જિંગમાં આવે છે. જેની આજે મોટાભાગના વર્ગને જરૂરિયાત છે. જગતનો પ્રત્યેક જીવ સુખ જ ઈચ્છે છે પરંતુ સુખ ક્યાં છે તેની સાચી જાણકારી નથી. માનવી પત્તા રમે છે, શરાબ પી લે છે, ક્લબ - રેસ્ટોરન્ટમાં જાય છે, સંગીત સાંભળી લે છે, મિત્રો સાથે હસી મજાક કરી લે છે અને માને છે કે પોતે સુખી છે. પરંતુ તેનો સુખ સાથે કોઈ સંબંધ નથી. સુખ મનમાં અનુભવાય છે. દુઃખ મનમાં અનુભવાય છે. કોઈ પણ વસ્તુમાં કે વ્યક્તિમાં સુખ નથી. દુનિયાની મોટાભાગની વ્યક્તિને આ ખબરજ નથી.
જગતની બધી જ શિક્ષણ વ્યવસ્થા તો માનવીને બીજાથી કેવી રીતે સંબંધિત થવું તે શીખવાડે છે. પરંતુ પોતાનાથી કેવી રીતે સંબંધિત થવું તે શીખવાડતી નથી. જે સુખ કે આનંદ ની ઉત્કૃષ્ટ અવસ્થા છે પરંતુ આનંદ એ કોઈ એવી વસ્તુ નથી કે જે બજારમાં વેચાઈ શકે. શું પ્રેમ કે આનંદની કોઈ કિંમત બજારમાં છે ખરી ? ના. માટેજ સમાજને આનંદનું કોઈ પ્રયોજન નથી. પરંતુ ખરેખર તો વ્યક્તિ માટે આનંદ જ અતિ મૂલ્યવાન છે.
વૈજ્ઞાનિક જગતમાં એક વ્યક્તિ સત્યને શોધે છે અને આખું જગત તેનો ઉપયોગ કરે છે. આધ્યાત્મનું જગત તેનાથી ભિન્ન છે તેમાં તો જેઓ શોધશે તેને જ સત્યની પ્રાપ્તિ થાય છે. હા, વાણી દ્વારા મળેલ સત્ય તો મગજ-બુદ્ધિના કામમાં આવે પરંતુ અનુભવમાં ન આવી શકે.પોતાના અનુભવ દ્વારા જ સત્યની શોધ જરૂરી છે. ધર્મ એ પોતે વિજ્ઞાન છે. કોઈ પણ વસ્તુને જાણવાનું સાધન તે વિજ્ઞાન અને એ માધ્યમ દ્વારા જે કાંઈ પ્રાપ્ત થયું તે ધર્મ. વિજ્ઞાન વસ્તુને જાણવાની પ્રક્રિયા છે.અને ધર્મ આત્માને પ્રાપ્ત કરવાની પ્રક્રિયા યાને સાધના છે. બધીજ બુરાઈઓ અને દુર્ગુણોનો ઉપાય મનોવૈજ્ઞાનિક રીતે થઈ શકે છે તે માટે આપણે ધર્મ તરફ જ વળવું પડશે.
ધ્યાન એક એવી પરિસ્થિતિ છે કે જ્યાં આપણે કોઈ પણ પ્રયોજન વગર, કોઈ પણ પદાર્થ કે વ્યક્તિ વગર માત્ર " હોવામાં " આનંદિત હોઈએ છીએ. પરંતુ માનવી જ્યાં છે ત્યાંથી જ યાત્રાની શરૂઆત થઈ શકે છે. હજુ જો ધ્યાન માટેની પ્રાથમિક ભૂમિકા જ નથી તો કેવી રીતે આગળ વધાશે ?
ધ્યાન માટેના સ્ટેપ છે.
૧. ભૂખ્યા રહેવું અથવા અનિવાર્યપણે ભોજન લેવું પડે તો ઓછું લેવું.
૨. શક્ય તેટલા ઓછા પદાર્થ લેવા.
૩. રસ ત્યાગ કરવા માટે શક્ય તેટલી વિગઈનો ત્યાગ કરવો. ( દૂધ,દહીં, ઘી, તેલ,ખાંડ,તળેલું )
૪. હલનચલનમાં કંટ્રોલ કરવો. એટલે કે શક્ય તેટલી કાયાની સ્થિરતા કરવી.
૫. શરીરનું મમત્વ ઓછું કરવું
આ રીતે મન-વચન-કાયા પર કંટ્રોલ આવે ત્યાર બાદ આંતરમનની મલિનતા કાઢવા માટે આલોચના કરવી. કોની પાસે ? દેવ-ગુરુ પાસે. માટે તેમનો વિનય કરવો. તેઓ આપણી શુદ્ધિ કરતા હોવાથી તેમના પ્રત્યે પ્રીતિ જગાડવી અને તેમની વિશિષ્ટ ભક્તિ કરવી.આમ સ્વાધ્યાય કરવા દ્વારા આત્માની જાગૃતિ માટેની ભૂમિકા તૈયાર થાય છે. આ ક્રમ છે. પછી ધ્યાન આવે છે.
જેના જીવનમાં આચાર-વિચાર અને વર્તન સમાન હશે તેનું જીવન સરળ અને શુદ્ધ થશે અને ધ્યાનમાં પ્રગતિ થશે. ધ્યાન એ પ્રવાસ છે પ્રવાસી જેમ પ્રથમ ઉદ્દેશ નક્કી કરીને ચાલે છે તેમ ધ્યાનનો આરંભ શુભ સંકલ્પ સાથે હોવો જોઈએ. સાચી દિશામાં પુરુષાર્થ કરવાથી સુખ-શાંતિ-સમાધિ મળે જ છે. હા શરૂઆતમાં ધ્યાન કરવાથી મનની શાંતિ જરૂર મળે છે પણ તેટલા માત્રથી તેને ધ્યાન ન કહેવાય. ધ્યાનની ભૂમિકાએ પહોંચવા માટે તો ઘણું કરવાનું છે.
અમોએ ધર્મ અને વિજ્ઞાનના સંમેલનથી ઝીણવટભર્યા મુદ્દાઓને ધ્યાનમાં રાખીને ૧૨ વર્ષના અભ્યાસ બાદ સાત ચક્રોના ચાર્જિંગની સીડી બનાવેલ છે જેનો પ્રાયોગિક ધોરણે અનુભવ કરવામાં આવેલ છે જેમાં સફળતા મળેલ છે. સાધનાના જીવનમાં ધૈર્ય સૌથી મોટી વાત છે. જેમ બીજ વાવીને પ્રતિક્ષા કરવી પડે છે. શરૂઆતમાં લાગે છે કે મહેનત વ્યર્થ જાય છે પરંતુ પ્રતિક્ષા જરૂર પ્રાપ્તિમાં બદલાય જ છે. અનાદિના સંસ્કારો થોડા દિવસોમાં કેવી રીતે જાય ? પણ એટલું ચોક્કસ છે કે આ નવા પડેલા સંસ્કારો જરૂરથી હકારાત્મક પરિણામ લાવશે જ.
માનવભવ મનને પવિત્ર કરવા માટેની જ સંશોધનશાળા છે.
1) Reiki Master 2005 By Sonalben
2) 15 days Sadhana at Himalaya in 2005 (Self Meditation)
3) P-A-N-I-N-I Centazone by Viral Manek
4) P-A-N-I-N-I Deltazone by Viral Manek
5) N.L.P. by Viral Manek
7) Silva Mind Control By Jayeshbhai Patel
8) Quantam Mind Power by Dr. V. Sukumaran
9) Mind Power by Dr. Jitendra Jethva
10) Dr. Adhia’s Trainer Training Program 2010
The greatest discovery of my generation that human being can alter
their lives by altering their attitudes of mind - William James
Our Nature Is Happiness Love & Peace.
A/102 , Mahalaxmi Complex,